|  |  |  |  |  |  |
| --- | --- | --- | --- | --- | --- |
|  | | | | | Sidenr.: 1 av 3  Dok.id.: **S-.5.1** |
| **Prosedyre for sikring av krav til fagmiljøets kompetanse.** | | | | | **Prosedyre** |
| Utgave:  1.00 | Skrevet av:  Rune W | Gjelder fra/til:  18.11.2024 | Gjelder til:  18.11.2025 | Godkjent av:  Hans Tore Mikkelsen | |

# Formål og omfang

Formålet med denne prosedyren er å sikre at fagmiljøet ved Trøndelag høyere yrkesfagskole (THYF) har nødvendig kompetanse og vedlikeholder den for å kunne tilby utdanninger som samsvarer med arbeidslivets behov og fagområdets målsetninger. Prosedyren gjelder for alle ansatte som er tilknyttet fagmiljøet ved THYF og dekker tiltak for kompetanseoppdatering og utvikling i henhold til fagskoletilsynsforskriften § 2-3 og § 3-2.

# Målgruppe

Gjelder for alle i fagmiljøet, inkludert:

* **Undervisningspersonell**: Faglærere med ansvar for undervisning, veiledning og faglig oppdatering i tråd med studieplaner.
* **Utdanningsledere:** Har faglig og utdanningsfaglig ansvar for studietilbudene innen sitt fagområde, inkludert kvalitetssikring og pedagogisk ledelse.
* **Eksterne bidragsytere:** Gjesteforelesere og fagfolk fra bransjen som gir innsikt og oppdatering fra yrkesfeltet.
* **Kvalitetsleder og støttepersonell**: Ansvarlige for å støtte kvalitetssikring og kompetanseutvikling i fagmiljøet.

# Forklaring av ord og uttrykk

* **Fagmiljø**: Ansatte ved THYF, inkludert utdanningsledere (med faglig og utdanningsfaglig ansvar), faglærere, eksterne gjesteforelesere og kvalitetsleder, som samlet sikrer utdanningens kvalitet og relevans i henhold til fagskoletilsynsforskriften (§ 3-2).
* **Kompetanseoppdatering**: Tiltak som videreutdanning, kurs og hospitering for å holde faglig og pedagogisk kompetanse oppdatert og i tråd med arbeidslivets krav (§ 2-3).
* **Hospitering**: Midlertidig utplassering i relevante bedrifter for oppdatering av yrkesfaglig kompetanse og innsikt i bransjeutvikling.

# Ansvar og myndighet

* **Styret:** Fastsetter overordnede krav til fagmiljøets kompetanse.
* **Rektor:** Overordnet ansvar for at fagmiljøet oppfyller kompetansekrav.
* **Utdanningsleder:** Er prosesseier og har ansvar for å forbedre beskrivelsen. UL har faglig og utdanningsfaglig ansvar innen sitt fagområde og er ansvarlig for å implementere og følge opp kompetansekrav, inkludert å planlegge og legge til rette for kompetanseutviklingstiltak som videreutdanning, hospitering og bransjekontakt.
* **Fagmiljøets lærere**: Ansvarlige for å holde sin faglige og pedagogiske kompetanse oppdatert og for å melde behov for faglig utvikling som er nødvendig for å sikre utdanningens relevans.
* **Kvalitetsleder**: Ansvar for kvalitetssikring av prosedyren

# Beskrivelse

For å sikre at fagmiljøet ved THYF har riktig og oppdatert kompetanse, gjelder følgende krav og tiltak:

* **Generelle krav**: Kompetansekravene til fagmiljøet er fastsatt i henhold til *Lov om høyere yrkesfaglig utdanning* (fagskoleloven) og *Forskrift om akkreditering og tilsyn med høyere yrkesfaglig utdanning* (fagskoletilsynsforskriften) § 2-3 og § 3-2. Disse kravene omfatter at fagmiljøet skal ha utdanning på minst fagskolenivå, relevant yrkeserfaring og utdanningsfaglig kompetanse.
* **Spesielle krav**: I tillegg til de generelle kravene, stilles det spesifikke kompetansekrav til de ulike utdanningene ved THYF. Disse kravene er dokumentert i en kompetansematrise som angir detaljerte krav til faglig bakgrunn, yrkeserfaring og pedagogisk kompetanse for de ulike rollene i fagmiljøet.

For å vedlikeholde og videreutvikle kompetansen i fagmiljøet, kan følgende tiltak inkluderes som en del av *kompetanseoppdateringen*. Gjennomføring av tiltak skal alltid være avtalt eller avklart med nærmeste personalleder.

* **Medarbeidersamtaler**: Årlige medarbeidersamtaler gjennomføres for å identifisere individuelle behov og planlegge fremtidige kompetansetiltak.
* **Hospitering**: Faglærere tilbys hospitering i relevante bedrifter minst hvert andre år for å oppdatere sin yrkesfaglige kompetanse.
* **Videreutdanning og kurs**: Tilgang til relevante videreutdanningsprogrammer og pedagogisk opplæring (PPU/PPF) tilbys etter behov.
* **Fagdager og bedriftsbesøk**: Årlige fagdager og bedriftsbesøk organiseres for å oppdatere ansatte på bransjens trender og utvikling.
* **Eventuelle andre relevante tiltak for oppdatering av kompetanse:** Tas opp med og avklares med nærmeste leder

# Referanser

*Kryssreferanser* henviser til dokumenter som finnes i THYFs ledelsessystem. *Eksterne referanser* henviser til dokumenter som ligger tilgjengelig utenfor ledelsessystemet.

Referanser utgjør viktige systemforbindelser til relaterte dokumenter, skjema, prosessflytdiagram, nettsteder, eller annen relevant informasjon som for eksempel lover, forskrifter og standarder.

## Kryssreferanser

|  |  |
| --- | --- |
|  |  |

## Eksterne referanser

|  |
| --- |
| [1.2.2.4 FOR-2020-04-23-853 Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853/) |
| [1.1.5 NS-ISO 21001:2018 Utdanningsinstitusjoner - Ledelsessystemer for utdanningsinstitusjoner - Krav og veiledning](https://standard.no/) |
| [1.1.5.7.2 NS-ISO 21001:2018 kapittel 7.2 Kompetanse](https://online.standard.no/nb/ns-iso-21001-2018) |
| 1.1.7.3.5 DNV-ST-0029 Section 3.5 Personalets kompetanse |